અલારસા ગામનાં ચીભડીયાપુરા સિમ વિસ્તારમાં રહેતા અને ખેતીકામ કરી પરિવારનું ગુજરાન ચલાવતા નટુભાઈ સોલંકીની ૩૨ વર્ષીય પુત્રી સોનલ ઉર્ફે જિગલીને ગત ૨૦મી સપ્ટેમ્બરની રાત્રીના સમયે અજાણ્યા ઈસમો દ્વારા ઉઠાવી જઈ ઘરના પાછળ ત્રણ ખેતર દૂર લઇ જઈને તેને અર્ધનગ્ન કરી લાકડાના દસ્તા વડે તેણીનું મોઢું છુંદી નાખીને નિર્મમ રીતે હત્યા કરી નાખી હતી પોલીસએ ૨૧મી સપ્ટેમ્બરનાં રોજ બપોરે લાસનો કબ્જો મેળવી લાશને પીએમ માટે મોકલી હત્યાનો ગુનો નોંધી તપાસ આરંભી હતી,પોલીસને પ્રાથમિક તપાસ દરમિયાન કેટલાક પુરાવાઓ ઘટનાસ્થળેથી હાથ લાગ્યા હતા તેમજ મરનાર યુવતી બે મોબાઈલ ફોન વાપરતી હતી જેને લઇ પોલીસએ બન્ને મોબાઈલ ફોનની કોલ ડિટેઇલ કઢાવીને ઝીણવટભરી તપાસ હાથ ધરી હતી તેમજ સ્થાનિક શકમંદોને પણ ઉઠાવીને ઉલટ તપાસ કરવામાં આવી હતી પરંતુ ૧૦-૧૦ દિવસ સુધી પોલીસને હાથ કોઈ નક્કર માહિતી લાગી ન હતી.